Jos velallinen on ollut vähintään vuoden työttömänä, hän voi hakea ulosoton lykkäystä saatuaan uuden työpaikan. Lykkäystä saa tietyin ehdoin, joihin kuuluu muun muassa se, ettei lykkäystä saa kuutta kuukautta enempää. Sairaus, työttömyys, velallisen maksama elatusapu tai jokin muu erityinen syy voidaan huomioida myös pienentämällä eli rajoittamalla ulosmittauksen määrää.